钦定古今图书集成/明伦汇编/闺媛典/第322卷 > 皇清五十五 > 杨树敏妻黄氏
## 钦定古今图书集成/明伦汇编/闺媛典/第322卷 > 皇清五十五 > 杨树敏妻黄氏

按《将乐县志》：“黄氏，庠生杨树敏妻。敏殁，氏年二十八，遗二孤皆幼。翁年逾六十，继姑及妾姑俱未老，家贫饥饿莫能自存，亲疏无不劝其改适，氏嚼指吁天，誓死不二。日夜纺绩，易米煮粥，以奉舅姑，赡二子。戊子寇变，避难乡中。翁患脚病，不离床席，氏奉汤药，伺起居，累月不倦。翁亡，恸哭逾礼，倾箱箧，易棺衾殡殓，严” 寒，衣单衣无怨。篝灯课子，逾于严师。长子州鹤，登顺治庚子贤书，季天鹤食饩于庠，康熙七年旌表。